Ki se lehetett menni az utcákra az özönvíz miatt (fotók, videó)
Nagy erővel érkezett meg a felhőszakadás a nógrádi megyeszékhelyre péntek délután, a hirtelen lehulló csapadék nagy gondokat okozott a városban.
Angyal Eszter, a Nógrád Megyei Katasztrófavédelmi Igazgatóság szóvivője portálunknak elmondta, hogy nem érkezett be hozzájuk az esőzéssel kapcsolatos bejelentés. Karancskesziben viszont villám csapott egy gabonabálába, ami kigyulladt, de beavatkozásra nem volt szükség.

A Móricz Zsigmond úton a víz felnyomta a csatornafedelet, és az aszfalt is sérült.

Egyik olvasónk a vásártéren készített videót, amelyben az látszik, hogy a csatornák sem bírják elvezetni a rengeteg vizet.

Márton Réka fotója a bíróság környékén készült:

Baranyi Vera a vásártéri aluljárót fényképezte le:

Bojtos Norbert képének helyszíne: Rákóczi út, Cascos ház mögött

Egyik olvasónk levideózta, ahogy a tűzoltók kimentik az aluljáróban pórul járt autósokat.

  Közzétette: Lee Dan – 2018. július 6., péntek

 

Várjuk olvasóink képeit, videóit a nool@nool.hu címre!

Kiemelt fotónkat Földi Dániel készítette a litkei elágazónál